burgasdotpro/wikipedia huggingface dataset:
Paulette Goddard

Paulette Goddard, vlastným menom Pauline Marion Levy, (* 3. jún 1910, New York, New York, USA† 23. apríl 1990, Ronco, Švajčiarsko) bola americká herečka. Vo filme začala hrať v 13 rokoch a za skoro päťdesiatročnú kariéru nakrútila viac ako 50 filmov. 
Bola štyrikrát vydatá (Edgar James (19271929), Charlie Chaplin (19361942), Burgess Meredith (19441949) a Erich Maria Remarque (19581970)).
G.D.F.R.

„G.D.F.R.“ (skratka z Going Down For Real) je skladba amerického rappera Flo Ridu, z jeho EP "My House" z roku 2015. Bola vydaná ako hlavný singel dňa 21. októbra 2014 v USA. Skladbu napísali Flo Rida, Sage the Gemini a P-Lo. Producentom bol DJ Frank E a Andrew Cedar s koprodukciou amerického trapového producenta Lokas and Miler Beard.
Singel bol sleeper hit a dosiahol 8. miesto v americkom rebríčku Billboard Hot 100 v apríli 2015. V britskom rebríčku UK R&amp;B Chart dosiahol 1. miesto.
Kompozícia.
V skladbe sú použité inštrumentálne prvky z Lokasovho remixu skladby „Low Rider“ od skupiny War, predovšetkým v refréne. Aj napriek tomu, že si mnohí mysleli, že táto časť bola hraná na hoboji, hraná bola v skutočnosti na saxofóne.
Majstrovstvá sveta v hokejbale 2015

Majstrovstvá sveta v hokejbale 2015 boli v poradí 11. majstrovstvá sveta v hokejbale, ktoré organizuje Medzinárodná hokejbalová federácia (ISBHF). Konali sa v dňoch od 19.28. júna 2015 v meste Zug, v rovnomennom kantóne, vo Švajčiarsku, za účasti 18 mužských a 7 ženských tímov. Nováčikom turnaja bolo iba družstvo mužov Haiti. Pôvodne prihlásené družstvá a , rovnako ako družstvo žien , sa nakoniec na turnaji nepredstavili. V mužskej kategórii obhájilo titul , keď vo finálovom zápase zvíťazilo nad . Pre USA to bola vôbec prvá medaila. V ženskej kategórii rovnako obhájila titul , ktorá vo finále vyhrala nad .
Organizátor.
Švajčiarsko bolo organizátorom svetového šampionátu druhýkrát, predtým hostilo toto podujatie v roku 2003, v Sierre. Rozpočet na organizovanie majstrovstiev činil 2 000 000 CHF. Dejiskom zápasov boli Bossard Arena, ktorá je domovským štadiónom klubu ľadového hokeja EV Zug, a Eishalle.
Účastníci a rozlosovanie.
Rozlosovanie:
Ulsterské dobrovoľnícke sily

Ulsterské dobrovoľnícke sily ( skr. UVF) lojalistická polovojenská skupina v Severnom Írsku. Objavila sa v roku 1966 a je pomenovaná podľa pôvodnej UVF zo začiatku 20. storočia. Jej prvým vodcom bol Gusty Spence, bývalý britský vojak. Skupina vykonávala ozbrojenú kampaň vyše 30 rokov počas Problémov. V roku 1994 vyhlásila prímerie a v roku 2007 oficiálne ukončila svoju ozbrojenú kampaň aj keď niektorí jej členovia sa ďalej podieľajú na násilnostiach. UVF je klasifikovaná ako teroristická organizácia v Spojenom kráľovstve, Írsku a Spojených štátoch.
Hlavným cieľom UVF bolo bojovať proti írskemu republikanizmu (najmä proti IRA) a udržať Severné Írsko ako súčasť Spojeného kráľovstva. Sú zodpovedný za smrť najmenej 500 ľudí, z toho sú dve tretiny írski katolícki civilisti. Ich najsmrteľnejší útok počas konfliktu bol bombový útok v McGurk's Bar pri ktorom zahynulo 15 civilistov. UVF tiež útočilo aj v Írsku. Najväčší z nich bol bombový útok v Dubline a Monaghane pri ktorom zahynulo 33 civilistov a bol to najsmrteľnejší teroristický útok konfliktu. Bezvarovné bombové útoky boli vykonávané jednotkami z Belfastskej a Stredo-Ulsterskej brigády. Stredo-Ulsterská brigáda za zabitie troch členov írskej kabaretnej skupiny Miami Showdown v roku 1975. Obete boli zastrelené na falošnom vojenskom stanovišti ozbrojencami v britských armádnych uniformách. Posledný väčší útok UVF bol Loughinislandský masaker v ktorom jej členovia zastrelili šesť katolíckych civilistov v dedinskej krčme.
Od prímeria bola UVF zapojená do nepokojov, organizovaného zločinu a do sporov s ostatnými lojalistickými skupinami. Niektorí jej členovia boli tiež iniciátormi série rasistických útokov.
Tellón z Oresteionu

Tellón ("Tellón") bol olympijský víťaz v boxe dorastencov v roku 472 pred Kr.
Tellóna z arkádskeho Oresteionu korunovali v Olympii vencom za víťazstvo v boxe dorastencov na 77. hrách v roku 472 pred Kr. (Pausanias v 2. stor. za jeho rodisko uvádza "Oresthasion", ktorý sa podľa Thukydida v 5. stor. pred Kr. nazýval "Oresteion".) Box dorastencov sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias v druhom storočí navštívil Olympiu a zaznamenal, že v posvätnom okrsku olympijskej "Altidy" videl sochu Tellóna. Archeológovia podstavec jeho sochy so stopami kovových nôh objavili. Ležal pri stene byzantskej budovy na okraji chrámovej terasy. Starší nápis sa datuje do 5. stor. pred Kr. a mladší do 1. stor. pred Kr., kedy bol obnovený.
Citizen Erased

„Citizen Erased“ je skladba anglickej rockovej skupiny Muse. Je nahratá na ich druhom štúdiovom albume "Origin of Symmetry". Jej dĺžka je 7 minút a 21 sekúnd. Nahrávka má syntetické zakončenie, ktoré nadväzuje na nasledujúcu skladbu „Micro Cuts“.
Autor skladby, Matthew Bellamy, o nej hovorí, že je vyjadrením pocitov spochybňovaného človeka.
Assassin (skladba)

„Assassin“ je skladba od anglickej rockovej kapely Muse. Jej nahrávka vyšla na štvrtom štúdiovom albume skupiny, "Black Holes and Revelations".
Rozšírená verzia skladby „Assassin“ s prívlastkom „Grand Omega Bosses Edit“ vyšla na 7" verzii singlu „Knights of Cydonia“. V tejto nahrávke sa medzi prvým refrénom a druhým veršom nachádza špeciálna medzihra. Podtitul „Grand Omega Bosses“ je anagramom (prešmyčkou) pôvodných pracovných verzií skladby „Assassin“, ktoré sa v roku 2005 setlistoch nachádzali pod názvami „Debase Masons Grog“, či „Message Board Song“.
Pieseň sa nachádza aj v počítačovej hre "Guitar Hero World Tour".
Lykinos

Lykinos ("Lykinos") môže byť:
Majstrovstvá sveta FIRS v inline hokeji 2015

Majstrovstvá sveta FIRS v inline hokeji 2015 boli v poradí 21. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS), resp. jej sekciaMedzinárodný výbor inline hokeja (CIRILH). Konali sa v Rosariu, v Argentíne od 7.21. júna 2015, za účasti 15 mužských, 9 ženských a 9 juniorských tímov. Už po vyžrebovaní sa z turnaja odhlásili a neskôr aj . Nováčikom turnaja bol iba mužský tím Macaa. Tituly získali reprezentácie Česka.
Argentína bola vôbec prvá juhoamerická krajina, ktorá organizovala inlinehokejový svetový šampionát; dvakrát však hostila panamerický šampionát. Dejiskami zápasov boli 2 arény: Estadio Cubierto Atletico Provincial s kapacitou 5 500 divákov a Patinodromo del Estadio Municipal Jorge Newbery s kapacitou 800 divákov. Pôvodne sa mali majstrovstvá konať v Mendoze.
Who Knows Who

„Who Knows Who“ je pieseň, ktorá vzišla zo spolupráce medzi anglickou rockovou skupinou Muse a hip hopovým hudobníkom Mikem Skinnerom. Autorom textu je Skinner a hudbu zložil Matthew Bellamy. Šlo o nahrávku, ktorá sa pôvodne nemala dostať na verejnosť, no v auguste roku 2008 prenikla na niektoré z internetových fór, ktoré patrili k fanzinom kapely Muse. Oficiálne bola nahrávka vydaná až v septembri roku 2009 ako „B-strana“ singlu „Uprising“
Prepojenie medzi kapelami Muse a The Streets vzniklo potom ako si krátko pred koncertom na podujatí V Festival v roku 2004 basgitarista Muse, Christopher Wolstenholme, pri futbale zlomil zápästie. Vtedy ho zaskočil basgitarista The Streets, Morgan Nicholls. Morgan Nichols zostal hrávať s kapelou aj naďalej. Vypomáhal jej počas koncertov spievaním vokálov, hrou na syntetizátory a niekedy aj gitary.
Muse a The Streets sa spolu prvýkrát na koncerte stretli počas podujatia Reading and Leeds Festivals 26. a 27. augusta 2006. Kapela Muse bola vtedy jedným z hlavných lídrov vystúpení. Stretli sa aj v roku 2007 na ďalšom festivale Big Day Out. Muse nato pozvali The Streets, aby hrali aj na prvom z dvoch koncertov, ktorý sa konal dňa 16. júna 2007 na štadióne vo Wembley. V roku 2008 vyšla na verejnosť informácia kapely Muse, že uvažujú o spoluprácu s Mike Skinnerom, ktorej výsledkom by mohla byť britská odpoveď na Rage Against the Machine. Frontman Muse, Matthew Bellamy, sa ale vyjadril že londýnsky rap rock by nemusel dopadnúť práve najlepšie a obával sa, či to nebude na smiech.
Lykinos z Krotónu

Lykinos ("Lykinos") bol v roku 584 pred Kr. víťaz olympijských hier v behu na jedno stadion.
Lykinos z Krotónu bol na 49. olympijských hrách v roku 584 pred Kr. korunovaný vencom za víťazstvo v behu na jedno stadion. V Olympii bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
Don’t Worry

„Don’t Worry“ je skladba nórskej hip-hopovej dvojice Madcon s vokálnou spoluprácou amerického speváka-skladateľa Raya Daltona. Skladba bola vydaná vo forme digital download v Nórsku dňa 20. februára 2015. Skladba dosiahla 4. miesto v nórskom rebríčku VG-lista.
Hudobné video k skladbe bolo vydané na portáli YouTube dňa 18. apríla 2015 s celkovou dĺžkou 4 minúty a 6 sekúnd.
United States of Eurasia

„United States of Eurasia“ je skladba od anglickej rockovej kapely Muse. Jej nahrávka vyšla na piatom štúdiovom albume skupiny, "The Resistance". Táto nahrávka bola 21. júla 2009 dostupná na voľné stiahnutie. Nadväzuje na ňu inštrumentálne sólo, ktoré dostalo názov „Collateral Damage“. Toto sólo je založené na kompozícii Chopinovho „Nokturna v E-Dur, Op. 9“.
Okrem mnohých iných súvislostí autor, Matt Bellamy pripustil, že táto skladba je inšpirovaná románom "1984" od Georga Orwella, v ktorom je Euroázia jedným z troch superštátov kontinentu.
Nahrávka sa stretla so zmiešanou odozvou hudobnej kritiky. Hudobný magazín "New Musical Express" uviedol 7. júla interview s kapelou Muse tým, že skladbu „United States of Eurasia“ označil ako vrchol albumu "The Resistance". Pozitívne hodnotil to, ako v nej využili viacstopý efekt nahrávania vokálov, ktorý je porovnateľný s produkciou v štýle kapely Queen." Vo francúzskom prehľade, ktorý sa zaoberal rozborom albumu "The Resistance", publikovanom na MuseBootlegs.com, bola nahrávka piesne „United States of Eurasia“ označená ako prepojenie „Bohemian Rhapsody“ od kapely Queen, soundtracku k filmu "Lawrence z Arábie" (1962), ktorý komponoval Maurice Jarre a hudby poľského skladateľa Fryderyka Chopina, ktorého výsledkom je dlhý, kinematografický, klasický rock.
Kura (rieka v Ázii)

Kura (v jazyku gruz. მტკვარი ["Mt'k'vari"], , ) je rieka v Turecku (horný tok 11,5%), v Gruzínsku (stredný tok 28,1%) a v Azerbajdžane (dolný tok 60,4%), prítok Kaspického mora. Je 1 364 km dlhá. Povodie má rozlohu .
Priebeh toku.
Pramení na Arménskej náhornej rovine v "Turecku". Na hornom toku až k mestu Tbilisi tečie prevažne úžinami a tiesňavami (najvýznamnejšia je Boržomská úžľabina), ktoré sa striedajú s medzihorskými kotlinami a rovinami. Pod "Tbilisi" sa koryto miestami rozlieva na viac ramien a dolina rieky sa rozširuje. Sprava sa rozkladá Borčalinská rovina a zľava suchá Karajazská step. Pod ľavým prítokom Alazani tečie "Kura" uprostred suchej stepi. V "Azerbajdžane" v oblasti Mingačeviru preteká skalnatým valom Bozdag, nad ktorým bola vybudovaná priehradná hrádza Mingačevirskej priehrady. Nižšie vteká do Kuro-Arakskej nížiny, silne meandruje a tečie v nízkych brehoch. Koryto je miestami napriamené kanálmi. pred ústím do "Kaspického mora" sa do Kury vlieva najväčší prítok – Araks. Pri ústí vytvára deltu s rozlohou .
Prítoky.
Jej najvýznamnejšie prítoky sú:
Vodný stav.
Zdroj vody je zmiešaný. Prevláda snehový (36%) a podzemný (30%), ďalej nasledujú dažďový (20%) a ľadovcový (14%). Priemerný ročný prietok je:
Prevažná časť vody pretečie na jar (60 až 69%). Kolísanie úrovne hladiny a prietoku vody pod "Mingačevirom" je regulovaný režimom odtokov z "Mingačevirskej vodnej nádrže". Odtok sa blíži prirodzenému až pod ústím "Araks". Nad "Mingačevirom" začínajú jarné povodne na konci marca, kulminuje v máji alebo až v júni a na konci júla hladina opadá. Časté sú dažďové povodne. V zime je úroveň hladiny ustálená.
Využitie.
Voda v rieke sa vyznačuje vysokým stupňom zakalenia. Na dolnom toku kolíše od 1900 g/m³ do 2325 g/m³. Celkový objem nánosov dosahuje 21 mil. ton za rok a tak sa delta rozširuje do mora o za rok. Pod "Tbilisi" sa voda z rieky intenzívne využíva na zavlažovanie a kanálom sa časť vody prevádza do rieky "Araks" na účely jej zavodnenia. Na "Kure" sú postavené hydroelektrárne (Čitachevi, Zahesi, Ortačala, Mingačevirská) a rad ich je tiež na prítokoch. V delte je rozšírený rybolov (jeseterov, výz, mihúľ a zubáčov). Na hornom toku sa využíva na splavovanie dreva do "Tbilisi", pre vodnú dopravu je splavná od mesta Jevlach
Na rieke ležia mesta: Bordžomi, Gori, Mccheta, Tbilisi, Rustavi ("Gruzínsko"), Mingačevir, Jevlach, Sabirabad, Širvan, Saljany ("Azerbajdžan").
Majstrovstvá Karibiku v basketbale 2004

Majstrovstvá Karibiku v basketbale 2004 boli v poradí 17. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Santiago de Cuba, na Kube v dňoch od 12.17. júna 2004, za účasti 7 mužských a 8 ženských tímov. Zápasy sa hrali v aréne Sala Polivalente Alejandro Urgelles s kapacitou 5 000 divákov. Tituly získali obe domáce reprezentácie. 
Tieto majstrovstvá zároveň slúžili ako kvalifikácia na Centrobasket mužov 2004 a žien. Kvalifikovali sa na ne 3 najlepšie družstvá z oboch kategórií.
Ulsterské obranné združenie

Ulsterské obranné združenie ( skr. UDA) je najväčšia lojalistická polovojenská skupina v Severnom Írsku. Bola vytvorená v septembri 1971 a vykonávala ozbrojenú kampaň takmer 24 rokov počas Problémov. V rámci UDA existovala skupina, ktorej úlohou bolo začatie polovojenských útokov. Používali krycie meno Ulsterskí bojovníci za slobodu ("Ulster Freedom Fighters" skr. UFF) takže UDA nemohla byť postavená mimo zákon. Spojené kráľovstvo zakázalo UFF v novembri 1973, ale UDA nebola klasifikovaná ako teroristická skupina až do 10. augusta 1992. UDA/UFF je tiež klasifikovaná ako teroristická skupina v Spojených štátoch.
Hlavnými cieľmi UDA/UFF sú hájiť záujmy ulsterských protestantských lojalistických oblastí a boj proti írskemu republikanizmu, najmä proti IRA. Väčšina ich obetí však boli neozbrojení civilisti, najmä írski katolíci, UDA sa pritom odvolávala na útoky IRA proti protestantom. Medzi najznámejšie útoky skupiny patria masaker na cintoríne v Milltown, streľba v stávkovej kancelárií Sean Graham, zabíjanie v Castlerocku a masaker v Greysteel. Väčšina útokov sa uskutočňovala v Severnom Írsku ale od roku 1972 vykonávali útoky aj v Írsku. UDA/UFF vyhlásila prímerie v roku 1994, hoci sporadické útoky pokračovali až do oficiálneho ukončenia ozbrojenej kampane v novembri 2007.
UDA bola často nazývaná svojimi súpermi Ulsterskými dobrovoľníckymi silami (UVF) ako "Wombles" (čo boli malé fiktívne chlpaté tvory) vzhľadom na ich obľubu kabátov s kožušinou na kapucni. Ich motto je " Quis Separabit" čo v latinčine znamená "Kto nás rozdelí?".
Majstrovstvá Karibiku v basketbale 2006

Majstrovstvá Karibiku v basketbale 2006 boli v poradí 18. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Kingstone, na Jamajke v dňoch od 13.17. júna 2006, za účasti 8 mužských a 5 ženských tímov. Jamajka bola organizátorom karibského šampionátu tretíkrát, predtým hostila toto podujatie v rokoch 1982 a 1991, rovnako v Kingstone. Zápasy sa hrali v aréne "The National Indoor Sports Centre &amp; The National Arena Kingston". Tituly získali obe domáce reprezentácie. 
Tieto majstrovstvá zároveň slúžili ako kvalifikácia na Centrobasket mužov 2006 a žien. Kvalifikovali sa na ne 3 najlepšie družstvá z oboch kategórií.
Pólos

Pólos môže byť aj:
Majstrovstvá Karibiku v basketbale 2007

Majstrovstvá Karibiku v basketbale 2007 boli v poradí 19. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v mestách Caguas a Morovis, v Portoriku v dňoch od 3.14. augusta 2007, za účasti 9 mužských a 7 ženských tímov. Zápasy sa hrali v arénach Coliseo Héctor Solá Besares s kapacitou pre 10 000 divákov a Coliseo José Pepe Huyke. Tituly získali obe domáce reprezentácie. 
Tieto majstrovstvá zároveň slúžili ako kvalifikácia na Centrobasket mužov 2008 a žien. Kvalifikovali sa na ne 3 najlepšie družstvá z oboch kategórií.
Komando Červená ruka

Komando Červená ruka ( skr. RHC) je malá a veľmi tajná lojalistická polovojenská skupina v Severnom Írsku ktorá je úzko spätá so skupinou Ulsterské dobrovoľnícke sily (UVF). Je pomenovaná po Ulsterskej červenej ruke.
História.
Vznik.
RHC vzniklo v roku 1972 v Shankill Road v západnom Belfaste. Založil ho John McKeague spolu s kolegami z Shankillského obranného združenia. V roku 1972 RHC súhlasilo aby sa stalo neoddeliteľnou súčasťou Ulsterských dobrovoľníckych síl. Drží si stále vlastné štruktúry ale v prevádzkových otázkach sa s UVF dohodli na zdieľaní zbraní a personálu a často vykonávali vojenské akcie v mene UVF. Skupina bola označená ako nezákonná v roku 1973.
Polovojenská kampaň.
RHC viedlo polovojenskú kampaň od roku 1972 až do prímeria v roku 1994. Podľa údajov RHC údajne zabilo 13 ľudí vrátane 12 civilistov a jedného vlastného člena. Je však známe, že zabili aj ďalších v mene Ulsterských dobrovoľníckych síl.
Prášnica bradavičnatá

Prášnica bradavičnatá ("Lycoperdon perlatum") je jedlá huba z čeľade prášnicovité ("Lycoperdaceae").
Opis.
Plodnice prášnice majú kyjačikovitý tvar, môžu byť až vysoké a široké. Povrch plodnice je v mladosti celý biely, ako i dužina, so starnutím dužina žltne až hnedne, až sa z nej stane výtrusný prach, ktorý sa po prasknutí zákrovky rozsype po okolí. Čerstvá dužina má príjemnú hubovú vôňu a chuť.
Výskyt.
Rastie hromadne na zemi, v lístí, v opadanom ihličí aj v tráve. Ide o najčastejšiu prášnicu, ktorú nájdeme vo všetkých typoch slovenských lesov. Rastie v celom miernom pásme severnej pologule.
Upotrebenie.
Mladé, ešte vnútri biele plodnice sú vhodné na širokú kuchynskú spotrebu, lebo sú relatívne trvanlivé, nemajú nijako nepríjemnú chuť. Po zhnednutí dužiny sú už plodnice nepoužiteľné.
Hadovka smradľavá

Hadovka smradľavá ("Phallus impudicus") je jedlá huba z čeľade hadovkovité ("Phallaceae").
Opis.
Je to prakticky nezameniteľná huba, najmä keď je dospelá, a má tvar, ktorý jej dal slovenské i latinské pomenovanie. Zeleným slizom pokrytý zvončekovitý klobúk nepríjemne zapácha ako rozkladajúce sa mäso, čo láka muchy, ktoré pomáhajú roznášať výtrusy. V mladom štádiu má huba tvar vajca, ktoré vonia po reďkovke.
Výskyt.
V našich lesoch rastie prakticky ako burinný druh, často i na úkor iných druhov. Vyskytuje sa v celej Európe, od Balkánu až po Škandináviu. 
Upotrebenie.
Mladé plodnice tvaru vajca sú jedlé, no i tak nelákajú na jedenie. Po dosiahnutí štádia dospelosti je huba už prakticky nepoužiteľná. Mladé plodnice sa odporúča obaliť a vypražiť na spôsob viedenského rezňa.
Deșteaptă-te, române!

Deșteaptă-te, române! je hymna Rumunska. Zložil ju roku 1848 Andrei Mureșanu, hymnou Rumunska sa stáva od roku 1994. Nejakú dobu bola aj hymnou Moldavska.
Originál s prekladom.
Neuvádza sa celá pieseň, len prvú časť.
Michal Chrabrý

Michal Chrabrý (, , vlastným menom Mihai Patrascu; 1558 – 9. augusta 1601) bol knieža rumunského Valašska (15931601), Sedmohradska (15991600) a Moldavska (1600).
Počas jeho vlády boli tieto tri kniežatstvá nachádzajúce sa na území dnešného Rumunska a Moldavsko po prvýkrát spojené do jedného štátneho celku, preto je Mihai v Rumunsku vnímaný ako národný hrdina a zakladateľ rumunskej štátnosti. Na tak rozsiahlom území, obsahujúcom všetky tri rumunské podunajské kniežatstvá vládol najbližšie až rumunský kráľ Ferdinand po zjednotení starého Rumunska so Sedmohradskom, Banátom a Besarábiou v roku 1918. Michal bol spojencom Habsburgovcov v boji proti Osmanskej ríši, ale pre svoju úspešnú, nezávislú politiku sa stal čoskoro pre habsburského cisára Rudolfa II. nepohodlným. V roku 1601 ho preto Rudolf nechal odstrániť, o čo sa postaral cisársky generál Giorgio Basta, ktorý Michala zavraždil.
Michal Chrabrý je tiež symbolom nezávislosti pre jeho boj proti Turkom a je po ňom pomenovaný rumunský Rád Michala Víťaza založený roku 1916 kráľom Ferdinandom I.
V ankete 100 najväčších Rumunov z roku 2006 obsadil štvrté miesto.
Majstrovstvá Karibiku v basketbale 2009

Majstrovstvá Karibiku v basketbale 2009 boli v poradí 20. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Road Town, na ostrove Tortola, na Britských Panenských ostrovoch v dňoch od 30. júna4. júla 2009, za účasti 8 mužských. O organizáciu majstrovstiev mala záujem aj Guyana. Ženský turnaj sa neorganizoval. Zápasy sa hrali v aréne "Multi Purpose Sports Complex" s kapacitou 3 500 divákov, ktorá bola postavená v roku 2004. Svoj štvrtý titul získala .
Tieto majstrovstvá zároveň slúžili ako kvalifikácia na Centrobasket 2010. Kvalifikovali sa na ne 3 najlepšie družstvá.
Ekologická valencia

Ekologická valencia je znázornenie alebo všeobecne vyjadrenie schopnosti organizmu prispôsobiť sa. Je znázornená Gaussovou krivkou. Šírka tejto krivky vyjadruje šírku valencie, t. j. rozmedzia ekologických faktorov, pri ktorých organizmus existuje (napríklad termovalencia vyjadruje rozmedzie teplôt, ktoré keď okolie organizmu presiahne, tento uhynie)
Druhy podľa šírky ekologickej valencie delíme na:
Súbor všetkých valencií daného organizmu tvorí ekologickú niku.
Národný park Toskánske ostrovy

Národný park Toskánske ostrovy () je národný park v Taliansku, ktorý zahŕňa oblasť Toskánskych ostrovov. Ide o najväčší morský park v Európe. Leží v Tyrrhenskom mori, západne od pobrežia Toskánska, približne medzi mestom Livorno a pevninským výbežkom Toskánska Monte Argentario. 
Zahŕňa 567,7 km² mora a 168,6 km² súše. Bol založený v roku 1989.
Skladá sa zo siedmich hlavných ostrovov - Elba, Isola del Giglio, Capraia, Montecristo, Pianosa, Giannutri, Gorgona a niekoľkých ďalších menších ostrovčekov a skál.
Toskánske ostrovy

Toskánske ostrovy (), je súostrovie v Tyrrhenskom a Ligúrskom mori, medzi Apeninským polostrovom a Korzikou. Súostrovie od Korziky oddeľuje Korzický prieliv.
Ostrovy patria do oblasti Toskánsko a sú súčasťou národného parku – Národný park Toskánske ostrovy.
Jednotlivé ostrovy Toskánskych ostrovov sú:
Najznámejším ostrovom Toskánskych ostrovov je "Isola d'Elba", vďaka literatúre sa preslávil tiež ostrov "Isola di Montecristo".
Korzický prieliv

Korzický prieliv (, ) je prieliv v Stedozemnom mori, ktorý spája Tyrrhenské more na juhu a Ligúrske more na severe. Oddeľuje severnú časť Korziky zvanú Capicorsu od pobrežia Toskánska na Apeninskom polostrove. V prielive sa nachádzajú tri z Toskánskych ostrovov (Elba, Capraia a Pianosa).
Venezuelská kríza

Venezuelská kríza môže byť:
Lichas zo Sparty

Lichas ("Lichas") bol olympijský víťaz v tethrippe v roku 420 pred Kr.
Na 90. olympijských hrách v roku 420 pred Kr. bola Sparta pre porušenie ekecheirie vylúčená z hier a tak sa Sparťan Lichas, vysokopostavený hodnostár a príbuzný kráľa, prihlásil na preteky v tethrippe (V Olympii sa tethrippon zaviedol v roku 680 pred Kr.) ako občan Téb a zvíťazil. Pri udeľovaní cien ho ale hellanodikovia spoznali a za podvod ho nechali zbičovať a za víťaza vyhlásili „"tébsky ľud"" (Boiótiu). Potupný trest, ktorý musel Lichas vytrpieť, sa stal nakoniec jednou z príčin vpádu Sparťanov do Olympie na jeseň toho roku.
Podľa starovekého historika Thukydida olympijské hry následne pokračovali a skončili bez rušivých momentov. Thukydides opísal tieto udalosti takto:„"Všetkých účatníkov slávností sa zmocnil obrovský strach, že Lakedaimončania môžu ozbrojení zaútočiť, keď Lakedaimončana Licha, syna Arkesilaovho, na hippodróme napadli a zbili udržiavatelia poriadku pri hrách. Jeho dvojzáprah zvíťazil, ale za víťaza bol vyhlásený občan z Boiótie; Lichas, Lakedaimončan, nemal právo pretekať. Vtedy Lichas, aby dokázal, že kone patria jemu, vošiel na pretekárskom voze do arény a ovenčil vozataja. Potom sa všetci ešte väčšmi začali báť, čo bude. Lakedaimončania sa však správali pokojne, a tak slávnosť pokračovala.""
Staroveký cestovateľ a spisovateľ Pausanias uvádza, že Sparťania viedli výpravu proti Olympii za kráľa Agida II. Keď sa vojna prerušila, Lichas si dal svoju sochu dopraviť do olympijskej "Altidy", (Pausanias ju videl. Stála pri soche olympionika Thrasybula) i keď podľa élidských záznamov o olympijských víťazoch, nezvíťazil on, ale tébsky ľud.
Železničná zastávka Žilina-Solinky

Železničná zastávka Žilina-Solinky je železničná zastávka v Žiline na sídlisku Solinky. Leží na neelektrifikovanej železničnej trati Žilina – Rajec vpravo v smere od Žiliny. Nachádza sa 4,664 km od hlavnej železničnej stanice v Žiline a 16,621 km od konečnej železničnej stanice v Rajci. Zastávka sa začala budovať v roku 2004. Dokončená bola 21. júla 2005, kedy na nej o piatej hodine ráno zastal vlak prvýkrát. O financovanie výstavby, ktoré prebehlo združenými finančnými prostriedkami, sa zaslúžilo mesto Žilina, ŽSR a dodávateľské firmy, ktoré určitú časť zastrešili aj vlastnými zdrojmi ako sponzor. Náklady sa vyšplhali na približne 1 milión slovenských korún, t. j. viac ako 33 tisíc eur. Na zastávke sa nenachádza výpravná staničná budova, iba čakárenský prístrešok pre cestujúcich. Zastávka je vybavená automatom na cestovné lístky, ktorý zabezpečil DPMŽ, ktorý osadil automaty na všetky železničné zastávky na tejto trati. Taktiež sa tu nachádza modrá tabuľa s názvom stanice Žilina-Solinky. Rozchod koľaje je 1 435 mm, ktorý je používaný v 60% tratí na svete.
Prístup.
Zo sídliska Solinky sa dá dostať ku zastávke podchodom, ktorý vyúsťuje zo západnej strany pri železničnej zastávke. Pri východnej strane podchodu sa nachádza zastávka žilinskej MHD "Smreková".
Využitie.
Zastávka prispieva k zlepšeniu náväznosti medzi rajeckou železnicou a žilinskou MHD vytvorením nového prestupného uzla - zastávkami "Rajecká, Solinky" a "Smreková".
Majstrovstvá Karibiku v basketbale 2011

Majstrovstvá Karibiku v basketbale 2011 boli v poradí 21. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Nassau, na Bahamách v dňoch od 23. júla7. augusta 2011, za účasti 9 mužských a 6 ženských tímov. Pôvodne sa malo na turnaji mužov predstaviť aj družstvo . Bahamy organizovali karibský šampionát tretíkrát, predtým hostili toto podujatie v rokoch 1984 a 1995, rovnako v Nassau. Zápasy sa hrali v aréne Kendal G.L. Isaacs National Gymnasium s kapacitou 2 500 divákov. V mužskej kategórii získali svoj druhý titul , v ženskej kategórii zvíťazila v šesťčlennej skupine bez následného play-off . 
Tieto majstrovstvá zároveň slúžili ako kvalifikácia na Centrobasket mužov 2012 a žien. Kvalifikovali sa na ne 3 najlepšie družstvá z oboch kategórií.
Absolution Tour

Absolution Tour je koncertný video album anglickej rockovej kapely Muse. Video, ktoré vyšlo 12. decembra 2005 na DVD, dokumentuje vystúpenie kapely v roku 2004 na podujatí Glastonbury Festival.
Medzi bonusmi („Extras“) sa nachádzajú nahrávky z ďalších koncertných vystúpení kapely Muse.
Zoznam skladieb.
Autorom všetkých skladieb je Matthew Bellamy, okrem uvedených výnimiek.
Skladby „Thoughts of a Dying Atheist“ a „Endlessly“ sú skryté nahrávky DVD. Keď zídete v sekcii „Extras“ dolu k „Stockholm Syndrome“, stlačte „Šípku vľavo+X“, písmeno „X“ v „Extras“ sa rozsvieta a potom stlačte „play“.
Národný park Asinara

Národný park Asinara () je jeden z talianskych národných parkov ležiacich na ostrove rovnakého menaAsinara, pri severovýchodnom pobreží Sardínie. Asinara je druhý najväčší ostrov Sardínie po Sant'Antioco. Ostrov je úzky, pretiahnutý, s veľmi členitým pobrežím. Park má rozlohu (5 200 hektárov), ide teda o druhý najmenší taliansky národný park. Založený bol v roku 1997.
Etnický nacionalizmus

Etnický nacionalizmus je forma nacionalizmu, v ktorom je národ definovaný z hľadiska etnického pôvodu.
Ústrednou témou etnických nacionalistov je, že národy sú definované spoločným dedičstvom, ktoré zvyčajne zahŕňa spoločný jazyk, spoločnú vieru a spoločných etnických predkov. Tiež zahŕňa myšlienky kultúry zdieľanej medzi členmi ich skupiny a s ich predkami. Prvý, ktorý uviedol hlavné charakteristiky etnickej príslušnosti bol Herodotus s jeho slávnym dielom, ktoré definuje grécku identitu, kde sa uvádza príbuznosť jazyka, kultov a zvykov.
Národný park Vezuv

Národný park Vezuv () je jeden z menších talianskych národných parkov. Má rozlohu (7 259 hektárov) a zahŕňa spomínaný svetoznámy vulkán a jeho najbližšie okolie. Bol založený v roku 1991 s cieľom ochrániť hodnoty daného územia a pre podporu environmentálneho vzdelávania a vedeckého výskumu.
Listina registrovaných odrôd

Listina registrovaných odrôd je zoznam spravovaný Odborom odrodového skúšobníctva Ústredného kontrolného a skúšobného ústavu poľnohospodárskeho v Bratislave. Zoznam obsahuje rastlinné druhy, ktorých odrody podliehajú povinnej registrácií. Ide o:
Zoznam odrôd viniča.
Nasledujúca tabuľka uvádza zoznam muštových odrôd registrovaných na Slovensku. "Muštové odrody" Viniča hroznorodého sú pestované s cieľom získať mušt z ktorého sa vyrába víno. Tabuľka neuvádza odrody, ktoré sú pestované s cieľom získať hrozno určené na priamu konzumáciu (tzv. "stolové odrody").
"Odroda" je skupina viniča v rámci najnižšieho známeho botanického triedenia, ktorú možno odlíšiť od akejkoľvek inej skupiny viniča podľa prejavu najmenej jedného znaku a považovať za jednotnú s ohľadom na jej schopnosť nemeniť sa pri rozmnožovaní.
"Klon" viniča je vegetatívnym spôsobom dopestované a geneticky identické potomstvo z jedného kra, ktorý je zapísaný v Listine registrovaných odrôd.
Stĺpec "Plocha" uvádza celkovú plochu vinohradov (v hektároch) na území
Slovenska, na ktorej sa daná odroda pestuje (stav z roku 2014).
Národný park Abruzzo, Lazio a Molise

Národný park Abruzzo, Lazio a Molise (), pôvodne nazývaný Národný park Abruzzo, je taliansky národný park založený v roku 1922. Leží v strednej časti Talianska, v regióne Abruzzo (čiastočne zasahuje aj do regiónov Lazio a Molise). Má rozlohu .
Rozkladá sa v Stredných Apeninách, respektíve "Abruzzských Apeninách". Tvoria ich pohoria "Monti Marsicani" a "Monti della Meta". V lesoch rastú predovšetkým buky, ďalej tiež jedľa, strieborné smreky, horské borovice, brezy a gaštany. Žije tu okolo 40 druhov cicavcov, významné sú medveď hnedý a vlk abruzský, ďalej líšky, kamzíky, rys alebo orol skalný.
Hlavné informačné centrum leží v obci "Pescasseroli".
Národný park Gran Paradiso

Národný park Gran Paradiso () je taliansky národný park založený v roku 1922. Ide o historicky prvý národný park v Taliansku. Leží na severozápade krajiny, v regiónoch Valle d’Aosta a Piemont. Má rozlohu .
Leží v Grajských Alpách a je pomenovaný po vrchu Gran Paradiso, ktorý je súčasťou parku. Do parku ústia tri údolia: "Val di Rhemes", "Val Savarenche" a "Val di Cogne". V údolí sa nachádzajú obce, ktoré môžu byť vhodným miestom pre výlety do okolia. Hlavné informačné centrum leží v obci "Cogne". Zalesnených je len okolo 10 % plochy parku. Rastú tu javory, lipy, duby, borovice, gaštany a smreky. Ďalšie časti územia tvoria pasienky, alpínske lúky, nachádza sa tu tiež 57 ľadovcov. Z fauny tu žijú napríklad kozorožce horské, kamzíky, orly.
Národný park Aspromonte

Národný park Aspromonte () je taliansky národný park založený v roku 1989. Leží v južnom Taliansku, v najjužnejšej časti Apeninského polostrova, v regióne Kalábria. Má rozlohu .
Leží v časti Južných Apenín, nazývanej "Kalábrijské Apeniny". Oblasť sa vyznačuje náhornými plošinami a pôvodnými bukovými a jedľovými lesmi. Zo živočíchov tu žijú napríklad vlci, sokoly sťahovavé, výri alebo jastraby veľké. K hlavným centrám v parku patria obce "Bagaladi", "Bova", "Gerace" a "Mammola". Ďalej "Africo", "Cittanova", "Delianuova", "Sant’Eufemia d’Aspromonte", "Oppido Mamertina" a "Santo Stefano".
Taliani na Slovensku

Pri sčítaní obyvateľov, domov a bytov v roku 2011, žilo na území Slovenska 687 obyvateľov s talianskym občianstvom (z toho sa 65 narodilo na území Slovenska, čo nepredstavuje ani 10 % z danej populácie). Talianska národnosť nebola pri sčítaní v roku 2011 zisťovaná a príslušníci s talianskou národnosťou sú zahrnutí do národnosti ostatné– ktorú si v roku 2011 uviedlo 9825 obyvateľov. Pri sčítaní však 551 obyvateľov Slovenska uviedlo taliansky jazyk ako svoj materinský, 2033 obyvateľov taliančinu najčastejšie využíva na verejnosti (v práci, škole) a 1436 obyvateľov hovorí po taliansky vo svojich domácnostiach.
História.
V neskoršom období uhorského stredoveku začali medzi románskymi obyvateľmi krajiny hrať významnejšiu úlohu Taliani. Na rozdiel od kolónií osídlených Valónmi (oblasť okolo Jágru, Tokaja a Sriemu) sa však Taliani objavovali v Uhorsku skôr individuálne a sporadicky. Mnohí sa do Uhorska dostali v sprievode a službách nových panovníkov, ktorí vyšli z talianskeho prostredia (Ondrej III. z Benátok, Karol Róbert z Neapola) alebo ako stavitelia, vzdelanci, umelci, obchodníci a finanční podnikatelia z radov meštianstva. Významnejšie usadenie sa Talianov v Uhorsku v 14. storočí suvisí s činnosťou ústredných finančných a hospodárskych inštitúcií (banská, soľná a mincová komora), vytváraním grófstiev spravujúcich vyberanie krajinskej dane a cla, na ktorých sa výdatne podieľali práve Taliani.
S existenciou banskej a mincovej komory možno dať do súvisu prítomnosť románskeho elementu v Košiciach. Početné doklady o tzv. „Galikoch“ obsahuje najstaršia košická mestská kniha z prelomu 14. a 15. storočia. Podľa rázu osobných mien týchto tzv. „Galikov“ zaznačených v knihe, je zrejmé, že medzi románskym obyvateľstvom v Košiciach prevažovali Taliani. Ich význam dokladá i to, že sa dostali aj medzi členov košického magistrátu (v roku 1406). V Košiciach disponovali samostatnou samosprávou, ktorú uplatňovali v samostatnej štvrti Benátky ("Venecie, platea Venetiarum") nachádzajúcej sa mimo mestského opevnenia. Na území Slovenska možno v tom období rátať s prítomnosťou Talianov i v Kremnici a Smolníku. Medzi významné uhorské šľachtické rodiny pochádzajúce z talianskeho prostredia patria Drugetovci z juhotalianskeho Salerna (najväčší pozemkoví vlastníci na východnom Slovensku sídliaci v Humennom), Venturovci z Florencie (popredný bratislavskí meštania) a Bardiovci (bankárska rodina z Florencie, podľa ktorej bola nazvaná uhorská minca – strieborný denár – bardi). Taliansky element v Uhorsku však rýchlo podliehal asimilácií. Medzi významné rodiny s talianskym pôvodom na území Slovenska patrí rodina Francisci, Botto, Lanfranconi či Dibarbora. Počas novoveku boli významní najmä talianski stavitelia, ktorí sa dominantne venovali pevnostnej architektúre, a po uplynutí tureckej hrozby budovali sakrálne či iné stavby po celom Uhorsku.
Počas uhorského sčítania obyvateľstva v roku 1910 boli obyvatelia s talianskym materinským jazykom zaznamenaní v 4 lokalitách na území dnešného Slovenska, z toho v dvoch lokalitách mali percentuálne zastúpenie vyššie ako 1% (Vyšné Ružbachy a Devín). Išlo o 213 obyvateľov hovoriacich po taliansky:
Národný park Cilento, Vallo di Diano a Alburni

Národný park Cilento, Vallo di Diano a Alburni (), je národný park v južnom Taliansku, v regióne Kampánia. Bol založený v roku 1991 a má rozlohu . Park zahŕňa pobrežnú oblasť Cilento, údolie Vallo di Diano a pohorie Alburni.
Cilento je skalnatá pobrežná oblasť medzi zátokou "Palinuro" a zálivom "Policastro". Na skalách sú pozdĺž pobrežia miestami strážne saracénske veže, smerom do vnútrozemia je povrch hornatejší – "Monte Centaurino" (), "Monte Cervati" (), "Monte Motola" (). K najznámejším obciam patria "Acciaroli", "Castellabate", "Palinuro", "Policastro" a "Sapri".
Vallo di Diano je údolie, v blízkosti sa nachádzajú významné pamiatky a archeologické náleziská, napríklad Paestum.
Alburni je pohorie podobných tvarov a podobného zloženia ako sú alpské Dolomity, najvyšší vrchol je "Panormo" ().
Majstrovstvá Karibiku v basketbale 1998

Majstrovstvá Karibiku v basketbale 1998 boli v poradí 14. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Belize City, v Belize v dňoch od 19.26. júna 1998, za účasti 4 mužských a 6 ženských tímov. Pôvodne sa malo na turnaji predstaviť až 10 mužských tímov. Medzi nimi aj družstvá Trinidadu a Tobaga. Zápasy sa hrali v aréne Civic Centre. V mužskej kategórii získalo titul domáce , v ženskej kategórii zvíťazili .
Tieto majstrovstvá zároveň slúžili ako kvalifikácia na Centrobasket mužov 1999 a žien. Kvalifikovali sa na ne iba víťazné družstvá z oboch kategórií.
Majstrovstvá sveta vo futbale hráčov do 20 rokov

Majstrovstvá sveta vo futbale hráčov do 20 rokov (oficiálny anglický názov: FIFA U-20 World Cup) sú futbalové majstrovstvá sveta mužov vo veku do 20 rokov. Organizuje ich svetová futbalová federácia FIFA. Majstrovstvá sa konajú pravidelne každé dva roky od prvého turnaja v roku 1977 (okrem roku 2021).
Na doterajších dvadsiatich troch majstrovstvách 13 krajín získalo titul. je najúspešnejší tím so šiestimi titulmi, nasleduje s piatimi. sa zúčastnilo dvoch MS; v roku 2003 postúpilo zo základnej skupiny a vypadlo v osemfinále s neskorším majstrom sveta Brazíliou a v roku 2023, keď takisto postúpilo do osemfinále.
Kvalifikácia.
Od roku 1997 hráva na MS 24 tímov. Usporiadateľ sa kvalifikuje automaticky, zvyšných 23 tímov sa kvalifikuje cez šesť kontinentálnych majstrovstiev.
Štatistiky tímov.
V tejto tabuľke sú krajiny, ktoré hrali minimálne semifinále MS do 20 rokov.
Michael Kolář

Michael Kolář (* 21. december 1992, Praha) je bývalý slovenský profesionálny cestný cyklista jazdiaci za nemecký UCI ProTeam Bora-Hansgrohe.
Vyrastal v Toronte, ale ako dvanásťročný sa vrátil so svojou mamou späť na Slovensko. Pokračoval tu v cyklistike pod vedením Milana Novosada a Petra Zánického. V sezónach 2012 a 2013 jazdil za kontinentálny tím Dukla Trenčín-Trek a v roku 2013 získal v ich drese štyri významné víťazstvá. Tieto úspechy viedli v roku 2014 ku zmluve s World Tour tímom Tinkoff-Saxo.
Razorlight

Razorlight je britsko-švédska skupina hrajúca štýl indie a post-punk revival. Vo svojich začiatkoch sa nechala inšpirovať skupinami The Clash, Television alebo The Kinks.
História.
Roku 2002 sa dvadsaťdvaročný Angličan z londýnskej štvrti Muswel Hill, Johnny Borrell, rozhodol založiť svoju vlastnú skupinu. Inšpiráciou mu bola kapela Libertines, v ktorej spolu so svojím spolužiakom zo strednej školy Johnom Hassalem účinkoval ako basgitarista.
V lete toho istého roku sa snažil nájsť prostredníctvom inzercie magazínu "NME" členov pre svoju novú kapelu. Odpísal mu jediný človek a to Švéd Bjorn Agren. Basgitaristom sa stal dlhoročný kamarát Bjorna, tiež Švéd Carl Dalemo. Bubeník, Christian Smith-Pancorvo, prišiel do skupiny ako posledný.
Ich prvé demo, „Hackney“, ktoré nahrali v Toerag Studios, sa dostalo do vysielania rádia XFM. Dostali sa do povedomia publika a vďaka tomu v roku 2003 podpísala kapela zmluvu s nahrávacou spoločnosťou Mercury Records, pre značku Vertigo. Prvým singlom spolu s rovnomenným videoklipom, bola nahrávka „Rock 'n Roll Lies“. Svoj debutový album, "Up All Night", dokončili v júni 2004. Krátko nato Christian Smith odišiel zo skupiny a nahradil ho bubeník z Winchesteru, Andy Burrows. V roku 2004 sa skupina Razorlight stala anglickým objavom roka a ich debutový album, ktorého producentmi boli John Confield a Johnny Borrell, sa stal tretím najpredávanejším albumom Veľkej Británie.
Po úspechu prvého albumu nasledovalo koncertné truné. Kapela bola predkapelou U2, vystúpili aj na festivale Glastonbury 2005, či účinkovali na podujatí Live8 a podieľali sa na akcii Make Poverty History. Obišli a koncertovali takmer celý svet.
V roku 2006 vyšiel skupine druhý, eponymný album. Produkoval ho Chris Thomas, ktorý predtým produkoval albumy kapelám ako Beatles, Pink Floyd, Pulp, či Roxy Music. Album "Razorlight" sa na britských ostrovoch stal po niekoľko týždňov najpredávanejším a zaradil sa do stovky najžiadanejších hudobných nosičov na sveta. Tretí štúdiový album kapely, "Slipway Fires", so svojím pilotným singlom „Wire To Wire“, vyšiel 3. novembra 2008. Tento projekt nezaznamenal tak priaznivý ohlas, ako to bolo v prípade predchádzajúcich dvoch albumov.
Dňa 5. marca 2008 kapelu z osobných dôvodov opustil bubeník Andy Burrows. Niekoľko dní po odchode podpísal zmluvu s Universal Records, nahrávanie druhého sólového albumu, ktorý bol naplánovaný na leto 2009. Vyšiel v roku 2010 pod názvom "Sun Comes Up Again".
US Campus Invasion Tour 2005

The US Campus Invasion Tour 2005 bolo krátke koncertné turné anglickej rockovej kapely Muse, ktoré malo za cieľ zvýšiť povedomie o kapele na severoamerickom kontinente a rozšíriť si tak svoju fanúšikovskú základňu hlavne na území Spojených štátov. Turné začalo 18. apríla 2005 na Floride v meste Boca Raton a skončilo 7. mája 2005 v texaskom Austine. Na turné kapelu Muse podporila britsko-švédska indie rocková skupina Razorlight. Počas koncertného turné kapely Muse hrala vo veľkých arénach, no s nízkou cenou vstupného. Bolo to preto, aby svoje koncerty sprístupnila čo najširšiemu publiku.
Turné bolo dôležité preto, aby uviedlo skupinu pred vydaním ich budúceho albumu, "Black Holes &amp; Revelations", ktorý sa stal hlavným prelomovým projektom, ktorý prerazil na hudobnom trhu v USA. Z tohto albumu mali v playliste turné The US Campus Invasion Tour 2005 dve sklaby: „Assassin“ a „Exo-Politics“.
Národný park Circeo

Národný park Circeo () leží v strednej časti Talianska, v kraji Lazio, pri pobreží Tyrrhenského mora.
Je vzdialený približne juhovýchodne od Ríma. Park bol založený v roku 1934 a má rozlohu . Park tvoria pobrežné duny, okolité lesy, vápencový vrch "Monte Circeo" (), štyri slané jazerá a ostrov "Zannone". Informačné centrum parku leží v meste "Sabaudia".
Kaštieľ Orlové

Kaštieľ Orlové je barokový kaštieľ, ktorý sa nachádza na miernom svahu nad riekou Váh v Orlovom, mestskej časti Považskej Bystrice.
História.
Kaštieľ postavil roku 1612 Žigmund Balassa ako prízemný renesančný objekt. V prvej tretine 18. storočia ho prestavali a rozšírili. Roku 1773 kaštieľ dokončili úpravou kaplnky. Menšie úpravy sa vykonali v 1. tretine 19. storočia, obnova začiatkom 20. storočia. Roku 1982 sa dokončila jeho nákladná oprava.
Exteriér a interiér.
Kaštieľ je štvorkrídlová poschodová budova, stavaná okolo ústredného arkádového dvora s priľahlým parkom. Neskorobaroková fasáda so stredným prevýšeným trojosovým rizalitom je bohato zdobená členenými oknami a priebežnou balustrovou atikou z čias obnovy kaštieľa. Nad neskorobarokovým vstupným portálom sa nachádza nápisová tabuľa, vzťahujúca sa na stavbu z roku 1773. V priechode sa nachádza kamenný dvojitý erb a v bočných nikách poškodené plastiky rytierov. Na prízemí kaštieľa sa nachádza kaplnka sv. Jána Nepomuckého. V kaplnke sa zachovali neskorobarokové časti vnútorného zariadenia.
Súčasný stav.
V objekte bola donedávna expozícia múzea, múzeum však bolo pred niekoľkými rokmi presťahované. V súčasnosti je kaštieľ nevyužitý, nachádza sa v súkromných rukách a prebieha v ňom ďalšia rekonštrukcia. Od roku 2016 sa v jeho priestoroch nachádza Hotel Gino Park Palace****.
Majstrovstvá Karibiku v basketbale 2000

Majstrovstvá Karibiku v basketbale 2000 boli v poradí 15. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v Bridgetowne, na Barbadose v dňoch od 3.8. júla 2000, za účasti 9 mužských a 6 ženských tímov. Pôvodne prihlásené družstvo mužov sa nakoniec turnaja nezúčastnilo. Zápasy sa hrali v aréne Wildey Gymnasium. V mužskej i ženskej kategórii získali titul domáce reprezentácie Barbadosu. 
Tieto majstrovstvá zároveň slúžili ako kvalifikácia na Centrobasket mužov 2001 a žien. Kvalifikovali sa na ne 2 najlepšie družstvá z oboch kategórií.
Majstrovstvá Karibiku v basketbale 2002

Majstrovstvá Karibiku v basketbale 2002 boli v poradí 16. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa na ostrove St. Thomas, na Amerických Panenských Ostrovoch v dňoch od 30. júna6. júla 2002, za účasti 9 mužských a 5 ženských tímov. Zápasy sa hrali v dvoch dejiskách: "University of the Virgin Islands Sports and Fitness Center" a "Mark C. Marin Center at Antilles School". V mužskej kategórii získali titul domáce , v ženskej kategórii zvíťazila . 
Tieto majstrovstvá zároveň slúžili ako kvalifikácia na Centrobasket mužov 2003 a žien. Z oboch kategórií sa na ne kvalifikovali 3 najlepšie družstvá.
Zott

Zott je nemecká mliekareň so sídlom v Mertingene. Spoločnosť založená v roku 1926 je nezávislým rodinným podnikom a patrí (2014) medzi popredné mliekarne v Európe. Vyrábajú sa mliečne výrobky ako jogurty, dezerty a syry. 
Okolo 4400 producentov mlieka zásobuje výrobne v Nemecku, Poľsku a v Bosne a Hercegovine. V roku 2014 spracovala skupina Zott približne 962 000 000 litrov mlieka.
Zott vo svete.
Spoločnosť Zott má zastúpenie vo viac ako 75 krajinách a obchodné centrály v Česku, Slovensku, Maďarsku a Singapure, a tiež zastúpenie v Rusku.
Zott v Nemecku.
História spoločnosti začala v roku 1926, kedy Anna a Balthasar Reiterovci kúpili mliekareň v bavorskom Mertingene. Balthasar Reiter zomrel v mladom veku a ovdovená Anna Reiterová sa druhýkrát vydala za Georga Zotta, po ktorom je spoločnosť pomenovaná dodnes. V 90. rokoch minulého storočia začal Zott expandovať do východnej Európy a stal sa tak významným hráčom na trhu v bývalom Československu, Poľsku a Maďarsku, kde pôsobí dodnes.
Materský závod zoskupenia Zott sa nachádza v Mertingene (Bavorsko). Vyrábajú sa v ňom jogurty, dezerty a mozzarella. Ďalší nemecký výrobný závod sa nachádza v meste Günzburg (Bavorsko). V Günzburgu sa vyrábajú tvrdé a polotvrdé syry, tavené syry a rôzne práškové produkty.
Zott v Poľsku.
V Poľsku má Zott výrobné závody v mestách Opole, Glogowo a Racibórz. Vyrábajú sa tam ovocné jogurty, produkty značky Natura, dezerty, nápoje a tvaroh.#
Zott v Bosne a Hercegovine.
V Bosne a Hercegovine má Zott výrobný závod v meste Gradačac. Vyrába sa tam UHT mlieko, produkty značky Natura a nápoje.
Reklama.
V televíznej reklame pre značku Zott sa objavili prominenti ako Maxl Graf a Roberto Blanco. V roku 2010 robil značke Monte reklamu brankár René Adler spolu s bratom Ricom Adlerom. V roku 2013 zmenila spoločnosť Zott reklamné tváre pre značku Monte. Do konca roka 2013 propagovali značku majster sveta vo Windsurfingu Philip Köster so setrou Kyrou. Od mája 2015 je reklamnou tvárou Zottarelly, mozzarelly od Zottu, kuchár Nils Egtermeyer.
Ocenenia.
Zott získava pravidelne ocenenia od nezávislých inštitúcií, napr. Spolkovú čestnú cenu „Bundesehrenpreis“, cenu PriMax a tiež zlatú, striebornú a bronzovú medailu Nemeckej poľnohospodárskej spoločnosti (DLG), za kvalitu svojich produktov. 
Kuchárska kniha Zottarella.
V spolupráci s vydavateľstvo Tre Torri sa spoločnosť Zott snažila v rámci receptovej súťaže nájsť inovatívne recepty z Mozzarelly. 200 najlepších bolo uverejnených v kuchárskej knihe Mozzarella – varenie s bielym zlatom.